open-index/open-wikipedia-markdown huggingface dataset:
Χαλάλ

Ο όρος **Χαλάλ** () σημαίνει κάτι το επιτρεπτό από τον ισλαμικό νόμο. Αντίθετα, το Χαράμ (αραβικά: حَرَام) αναφέρεται σε κάτι που είναι μη αποδεκτό και απαγορευμένο στον ισλαμικό νόμο.μικρογραφία
## Τρόφιμα Χαλάλ
Τα τρόφιμα Χαλάλ έχουν ιδιαίτερη σημασία για τη μουσουλμανική κοινότητα. Όπως αναφέρεται, τα τρόφιμα αυτά έχουν ειδική πιστοποίηση και ξεχωρίζουν από τα υπόλοιπα προϊόντα της αγοράς λόγω των συστατικών και του τρόπου παραγωγής τους. Επίσης, τα τρόφιμα Χαλάλ δεν περιέχουν ποτέ ουσίες από χοιρινό κρέας & αίμα και αλκοόλ. Για τη διασφάλιση της συμμόρφωσης με τους κανόνες, υπάρχουν rapid test με τα οποία μπορεί να ελέγξει ο καταναλωτής αν υπάρχει χοιρινό κρέας στο γεύμα του .

Επιπλέον, τα κρέατα Χαλάλ προέρχονται από τελετουργική σφαγή των ζώων και κατά τη διάρκεια της σφαγής, ο υποχρεωτικά  μουσουλμάνος σφαγέας επικαλείται τον Αλλάχ. Η διαδικασία είναι παρόμοια με τη διαδικασία σφαγής των Εβραίων Κοσέρ. Επιπλέον, ορισμένα τρόφιμα μπορούν να έχουν ταυτόχρονα και τις δύο πιστοποιήσεις χαλάλ και κοσέρ. Τέλος, αξίζει να σημειωθεί ότι το φαγητό των Χριστιανών και των Ιουδαίων θεωρείται Χαλάλ, αρκεί να μην περιέχει ουσίες που απαγορεύονται.

## Κριτική εναντίον του Χαλάλ
Τα τρόφιμα Χαλάλ έχουν δεχτεί σκληρή κριτική από τις φιλοζωικές οργανώσεις. Πολλοί φιλόζωοι υποστηρίζουν πως τα ζωντανά αντιμετωπίζονται με ιδιαίτερα βάρβαρο τρόπο από τους σφαγείς τους.

## Νομοθεσία σχετικά με αναισθητοποίηση

Ο ευρωπαϊκός νόμος απαιτεί τα ζώα να αναισθητοποιούνται πριν από τη θανάτωσή τους, ιδίως στο οργανικό κρέας, έτσι τα ζώα πρώτα αναισθητοποιούνται και μετά ακολουθείται το θρησκευτικό τελετουργικό, το δε κρέας εξακολουθεί να χαρακτηρίζεται ως χαλάλ. Η σφαγή χωρίς αναισθητοποίηση επιτρέπεται κατ' εξαίρεση σε ορισμένες ευρωπαϊκές χώρες για θρησκευτικούς λόγους εφ' όσον κρίνεται  ότι διασφαλίζεται η ορθή μεταχείριση των ζώων και εφόσον η σφαγή γίνεται σε σφαγείο. Από το 2017, ο ελληνικός νόμος απαιτεί το ζώο να αναισθητοποιείται αμέσως μετά την κοπή του λαιμού. Ορισμένες ισλαμικές αρχές λένε ότι το κρέας μπορεί να είναι μόνο halal εάν το ζώο σφαγιάζεται χωρίς αναισθητοποίηση, ενώ άλλες ισλαμικές αρχές λένε ότι η αναισθητοποίηση επιτρέπεται. H Νέα Ζηλανδία είναι μεγάλος εξαγωγέας κρέατος χαλάλ όπου εφαρμόζεται υποχρεωτικά η αναισθητοποίηση πριν τη σφαγή .

## Εξωτερικοί σύνδεσμοι
http://halalworldinstitute.org/home?lang=en# .

https://halal-greece.gr/genika-peri-pistopoiisis-trofimon-halal/

## Παραπομπές


Κατηγορία:Ισλαμικά έθιμα
Συμμετοχή του Αγίου Χριστοφόρου και Νέβις στους Παναμερικανικούς Αγώνες 2019

Ο **[[Άγιος Χριστόφορος και Νέβις]]** θα συμμετέχει στους **[[Παναμερικανικοί Αγώνες 2019|Παναμερικανικούς Αγώνες 2019]]** στη Λίμα του Περού από τις 26 Ιουλίου μέχρι τις 11 Αυγούστου 2019.

## Παραπομπές


Αγιος Χριστόφορος και Νέβις
Κατηγορία:Αθλητισμός στον Άγιο Χριστόφορο και Νέβις
Αμπελάκι (αποσαφήνιση)

Με το όνομα **Αμπελάκι** αναφέρονται οι παρακάτω οικισμοί της Ελλάδας:

*Αμπελάκι Αιτωλοακαρνανίας
*Αμπελάκι Αρκαδίας
*Αμπελάκι Ρεθύμνου

## Δείτε επίσης
*Αμπελάκια

Κατηγορία:Αποσαφηνίσεις ελληνικών τοπωνυμίων
Συμμετοχή της Αντίγκουας και Μπαρμπούντας στους Παναμερικανικούς Αγώνες 2019

Η **[[Αντίγκουα και Μπαρμπούντα]]** θα συμμετέχει στους **[[Παναμερικανικοί Αγώνες 2019|Παναμερικανικούς Αγώνες 2019]]** στη Λίμα του Περού από τις 26 Ιουλίου μέχρι τις 11 Αυγούστου 2019.

## Μετάλλια

|  style="text-align:left; vertical-align:top;"|

## Παραπομπές


Αντίγκουα και Μπαρμπούντα
Κατηγορία:Αθλητισμός στην Αντίγκουα και Μπαρμπούντα
Κατάλογος πρωθυπουργών του Πακιστάν

Ο **Πρωθυπουργός του Πακιστάν** (στην ουρντού: |** وزِیرِ اعظم پاکِستان **, *Wazīr-ē-Āzam*, στην κυριολεξία:  "Μέγας Βεζίρης") είναι ο αρχηγός κυβέρνησης της  Ισλαμικής Δημοκρατίας του Πακιστάν και διορισμένος ως "ανωτάτη εκτελεστική αρχή της Δημοκρατίας".

Εκλέγεται από μέλη της Εθνοσυνέλευσης και είναι ο αρχηγός του κόμματος που κατέχει την πλειοψηφία στο κοινοβούλιο. Ο Πρωθυπουργός επίσης υπηρετεί ως ο ανώτατος σύμβουλος του Προέδρου για κρίσιμα ζητήματα και επηρεάζει τους διορισμούς των διοικητικών αρχών του Στρατού. Οι εξουσίες του αυξήθηκαν σημαντικά με την 18η αναθεώρηση του συντάγματος. Η θέση ήταν κενή κατά τις περιόδους 1960–73, 1977–85 και 1999–2002 λόγω του στρατιωτικού νόμου και της άσκησης της προεδρικής εξουσίας από δικτάτορες.

O Ίμραν Χαν έγινε πρωθυπουργός στις 18 Αυγούστου 2018, έπειτα από τις γενικές εκλογές στις 25 Ιουλίου 2018. Ανετράπη στις 10 Απριλίου 2022, έπειτα από πρόταση μομφής.
 Στις 11 Απριλίου 2022 ανέλαβε πρωθυπουργός ο Σεχμπάζ Σαρίφ.

## Υπόμνημα

## Πρωθυπουργοί

### Υπηρεσιακοί (εκτελούντες χρέη πρωθυπουργού)

## Παραπομπές
Πλατός Αιτωλοακαρνανίας

Ο **Πλατός** είναι οικισμός της Αμφιλοχίας στην Περιφερειακή Ενότητα Αιτωλοακαρνανίας υψόμετρο 279 μέτρα, ο οποίος βρίσκεται στη δυτική πλευρά της πόλης και μαζί με την Μπούκκα αποτελούν τους παλιότερους γειτονικούς οικισμούς της Αμφιλοχίας. Πρόκειται για κτηνοτροφικό χωριό που στα γύρω καταπράσινα λιβάδια εκτρέφονται αιγοπρόβατα και υπάρχουν πολλές κτηνοτροφικές μονάδες που καλύπτουν το 80% της κτηνοτροφικής παραγωγής της Αμφιλοχίας. Αξιοθέατο της περιοχής είναι το εξωκλήσι της Ζωοδόχου Πηγής. Το 1981 καταγράφεται επίσημα για πρώτη φορά ως ξεχωριστός οικισμός του δήμου Αμφιλοχίας. Σύμφωνα με το σχέδιο Καλλικράτης, μαζί με την Αμφιλοχία, τη Λιμναία και τη Μπούκκα αποτελεί τη Δημοτική Κοινότητα Αμφιλοχίας που ανήκει στη Δημοτική Ενότητα Αμφιλοχίας του Δήμου Αμφιλοχίας και σύμφωνα με την απογραφή του 2011 έχει πληθυσμό 30 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Ιμπραχίμ Μπιτσακτσίου

Ο **Ιμπραχίμ Ακίφ Μπιτσακτσίου** (, γνωστός και ως *Ιμπραχίμ Μπιτσάκου/Ibrahim Biçaku*, 10 Σεπτεμβρίου 1905 – 4 Ιανουαρίου 1977) ήταν Αλβανός γαιοκτήμονας και συνεργάτης του Άξονα, Πρόεδρος της Προσωρινής Εκτελεστικής Επιτροπής από τις 14 Σεπτεμβρίου έως τις 24 Οκτωβρίου 1943 και πρωθυπουργός της Αλβανίας από τις 6 Σεπτεμβρίου έως τις 26 Οκτωβρίου 1944 κατά τη διάρκεια της ναζιστικής κατοχής. 

## Βιογραφία
### Πρώτα χρόνια
Γεννήθηκε το 1905, και ήταν γιος του Ακίφ Πασά Μπιτσακτσίου από το Ελμπασάν. Η οικογένειά του συμμετείχε στην Αλβανική Διακήρυξη της Ανεξαρτησίας. 

### Β΄ Παγκόσμιος Πόλεμος
Το 1943, μαζί με τους Μπεντρί μπέη Πεγιάνι και Τζαφέρ Ντεβά, συνέβαλε στη σύσταση εθνικής επιτροπής εικοσιδύο Αλβανών και Κοσοβάρων ηγετών, οι οποίοι δήλωσαν ότι η Αλβανία είναι ανεξάρτητη από τη φασιστική κατοχή και εξέλεξαν μια εκτελεστική επιτροπή για τον σχηματισμό προσωρινής κυβέρνησης. 

### Πρωθυπουργός
Μετά από μια εβδομάδα διαπραγματεύσεων, ο Ιμπραχίμ Μπιτσάκου συμφώνησε να ηγηθεί μίας νέας και μικρής κυβέρνησης μετά τον Φιτσρί Ντίνε. Αν και ο Μπιτσάκου ήταν ο καλύτερος φίλος της Γερμανίας, η διακυβέρνησή του ήταν εντούτοις ανίκανη. Αυτό οφείλεται κυρίως στο γεγονός ότι η Γερμανία ήταν στα πρόθυρα της ήττας και οι Αλβανοί αντάρτες κινούνταν, έτοιμοι για επίθεση. Σε ένα έγγραφο από τα Τίρανα σημειωνόταν ότι ήταν επικεφαλής της προσωρινής εκτελεστικής επιτροπής ακριβώς ένα χρόνο νωρίτερα, πριν από τη σύσταση της κυβέρνησης του Μιτρόβιτσα. Ο Μπιτσάκου ήταν και πάλι ο άνθρωπος των Γερμανών. Σημειώθηκε ότι ο Μπιτσάκου έπαιζε περιστασιακά Πινγκ-πονγκ με τον πρέσβη Σλιπ. 

### Μετά τον πόλεμο
Παρά το γεγονός ότι πολλοί εκ των μελών του Μπάλι Κομπετάρ (Εθνικό Μέτωπο) εγκατέλειψαν την Αλβανία μετά την ανακοίνωση της νίκης από τους κομμουνιστές, ο Μπιτσακτσίου, όπως και ο πατέρας Αντόν Χαράπι και ο Κάφο Μπεγκ Ουλκίνι, επέλεξε να μη φύγει λέγοντας ότι θα προτιμούσε να πεθάνει στη χώρα που γεννήθηκε παρά σε ξένο έδαφος. Συνελήφθη από τις κομμουνιστικές δυνάμεις στην Σκόδρα στις 6 Δεκεμβρίου 1944 και καταδικάστηκε σε φυλάκιση στο Ειδικό Δικαστήριο στα Τίρανα στις 13 Απριλίου 1945. Πέρασε τα περισσότερα από τα χρόνια του στη φυλακή στο Μπουρέλ και αποφυλακίστηκε στις 5 Μαΐου 1962 στο Ελμπασάν. Στα τελευταία χρόνια της ζωής του, εργάστηκε ως καθαριστής δημοσίων αποχωρητηρίων στο Ελμπασάν. Ο Μπιτσακτσίου πέθανε στις 4 Ιανουαρίου 1977. 

## Παραπομπές


Κατηγορία:Αλβανοί διπλωμάτες
Κατηγορία:Αλβανοί πρόσωπα του Β΄ Παγκοσμίου Πολέμου
Κατηγορία:Πρωθυπουργοί της Αλβανίας
Κατηγορία:Δωσιλογισμός κατά τον Β΄ Παγκόσμιο Πόλεμο
Γιάννης Στέφος

Ο **Γιάννης Στέφος** (γεννήθηκε το 1964 στα Ιωάννινα) είναι Έλληνας πολιτικός και πρώην βουλευτής. 

Στις βουλευτικές εκλογές του Ιανουαρίου του 2015 εξελέγη βουλευτής στο Ελληνικό Κοινοβούλιο με το ψηφοδέλτιο του ΣΥΡΙΖΑ, εκπροσωπώντας την εκλογική περιφέρεια των Ιωαννίνων, ενώ εξελέγη εκ νέου τον Σεπτέμβριο του 2015. Στις εκλογές του 2019 δεν επανεξελέγη. Στις εκλογές του Μαΐου 2023 εξελέγη, ωστόσο σε αυτές του Ιουνίου δεν ανανέωσε τη θητεία του. Στις αυτοδιοικητικές εκλογές 2023 ήταν υποψήφιος περιφερειάρχης Ηπείρου, χωρίς να εκλεγεί.

## Παραπομπές


## Εξωτερικοί σύνδεσμοι
* Ιωάννης Θεοδώρου Στέφος, σελίδα στην ιστοσελίδα του Ελληνικού Κοινοβουλίου.

Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Ιωαννίνων
Κατηγορία:Σελίδα που χρησιμοποιεί δεδομένα των Wikidata/P106
Κατηγορία:Σελίδα που χρησιμοποιεί δεδομένα των Wikidata/P27
Κατηγορία:Σελίδα που χρησιμοποιεί δεδομένα των Wikidata/P19
Κατηγορία:Σελίδα που χρησιμοποιεί δεδομένα των Wikidata/P569
Νιψαίοι

δεξιά|μικρογραφία|Προσεγγιστική θέση των ΝιψαίωνΟ **Νιψαίοι** (αναφέρονται σε παλαιότερες πηγές και ως **Νίψαι**) είναι το όνομα μιας αρχαίας θρακικής φυλής. Η ύπαρξή τους αναφέρεται από τον Ηρόδοτο (19 φύλα) και τον Στράβωνα (22 φύλα). Οι Νιψαίοι ζούσαν στη βορειοανατολική Θράκη, κοντά στη σύγχρονη Βάρνα της Βουλγαρίας. Κατοίκησαν μαζί με τους Οδρύσες στην περιοχή στο δεύτερο μισό της 1ης χιλιετίας π.Χ.΄. Αναφέρεται από τον Ηρόδοτο ότι παραδόθηκαν στον Δαρείο Α΄ χωρίς πόλεμο κατά την εκστρατεία του κατά των Σκυθών το 513 π.Χ.. («οι Σκυρμιάδαι καί Νιψαίοι άμαχειτί σφέας εαυτούς παρέδωκαν Δαρείω»). Σύμφωνα με τον Στέφανος Βυζάντιο πρωτεύουσά τους ήταν η αρχαία πόλη Νίψα

## Παραπομπές


Κατηγορία:Αρχαίοι Θράκες
Βαλέρια Μάσα

**Βαλέρια Μάσα** (ισπανικά: Valeria Raquel Mazza), (17 Φεβρουαρίου 1972), είναι Αργεντίνα σουπερμοντελ και επιχειρηματίας.

Η Μάσα πρωτοστάτησε στη δεκαετία του 1990 και έγινε διάσημη 
μετά την εμφάνισή της στο εξώφυλλο του Sports Illustrated Swimsuit του 1996 μαζί με την Τάιρα Μπανκς. Έχει εργαστεί με μεγάλους σχεδιαστές μόδας όπως οι Τζάννι Βερσάτσε και Ρομπέρτο Καβάλι.

## Πρώτα χρόνια και Καριέρα
Η Μάσα γεννήθηκε στο Ροδάριο της επαρχίας Σάντα Φε από τον Ραούλ Μαριάνο Μάσα και την Μόνικα Φερέιρα και μεγάλωσε στο Παρανά της  επαρχίας Entre Ríos.

Ξεκίνησε το μοντέλινγκ από την ηλικία των 14 ετών και έχει επίσης εργαστεί ως ηθοποιός και παρουσιάστρια τηλεόρασης.

Ως επιχειρηματίας, η Βαλέρια κυκλοφόρησε την δική της επωνυμία αρωμάτων, ένα περιοδικό και δημιούργησε μια εταιρεία γυαλιών και μια εταιρεία παραγωγής.

Αφού σπούδασε Εργοθεραπεία, συνεργάστηκε με τους Special Olympics, την UNICEF και την Παιδιατρική Μονάδα του Αυστραλιανού Νοσοκομείου στο  Πιλάρ της επαρχίας του Μπουένος Άιρες. Επίσης αναπτύσει έντονη φιλανθρωπική δραστηριότητα.

Η Βαλέρια παραμένει κορυφαίο μοντέλο στη Λατινική Αμερική και θεωρείται ως το  πιο σημαντικό μοντέλο μόδας στην ιστορία της Αργεντινής.
## Προσωπική ζωή
Στις 9 Μαΐου 1998, η Βαλέρια Μάσα παντρεύτηκε τον επιχειρηματία Αλεχάντρο Γκραβιέρ στο Μπουένος Άιρες και η γαμήλια δεξίωση πραγματοποιήθηκε στο "Hipodromo Argentino de Palermo" με 1.500 καλεσμένους. Το ζευγάρι έχει απόκτησει τρεις γιους και μια κόρη: τον Μπαλτάσαρ (1999), τον Τιτσιάνο (2002), τον Μπενιτσίο (2005) και την Τάινα (2008) και διαμένουν στο Μπουένος Άιρες.

Το ζευγάρι κατέχει την Finca Valeria, μια εξοχική κατοικία στο Λα Μπάρα, κοντά στην Πούντα ντελ Έστε, στην Ουρουγουάη, όπου διοργανώνει ένα σημαντικό πάρτι με διάσημους καλεσμένους κάθε καλοκαίρι.

Το 2008, η ίδια και ο σύζυγός της ήταν υπό έρευνα από την υπηρεσία εσόδων της Αργεντινής (AFIP), για φερόμενη φοροδιαφυγή ύψους δύο εκατομμυρίων δολαρίων ΗΠΑ.

Εκτός από τη μητρική της γλώσσα, η Βαλέρια μιλά επίσης Ιταλικά και Αγγλικά.

## Εξωτερικοί Σύνδεσμοι
* Ο  
* Η  

## Παραπομπές


Κατηγορία:Αργεντίνες μοντέλα
Ελληνική Επιτροπή Ατομικής Ενέργειας

Η **Ελληνική Επιτροπή Ατομικής Ενέργειας** (ΕΕΑΕ) είναι ανεξάρτητη αρχή της Ελλάδας. Η ΕΕΑΕ είναι υπεύθυνη για την ασφάλεια από την ατομική ενέργεια, την ανάπτυξη και θέσπιση κανονισμών. Επίσης είναι υπεύθυνη για την παρακολούθηση των τεχνητά παραγόμενων ιονιζουσών και μη ιονιζουσών ακτινοβολιών. Η ΕΕΑΕ ιδρύθηκε με νόμο του 1954-1955. Με τη σημερινή της μορφή, η Επιτροπή ιδρύθηκε το 1987. Το επταμελές διοικητικό συμβούλιο λειτουργεί υπό την εποπτεία του Υπουργείου Εθνικής Οικονομίας και Οικονομικών, μέσω της Γενικής Γραμματείας Έρευνας και Τεχνολογίας. Η σύγχρονη λειτουργία της (αποστολή, διάρθρωση, αρμοδιότητες) καθορίζεται από τις διατάξεις του ν. 4310/2014 (όπως τροποποιήθηκε από τον ν. 4982/2022).

## Δράση
Η ΕΕΑΕ λειτουργεί από το 2012 ως Κεντρικό Περιφερειακό Εκπαιδευτικό Κέντρο του Διεθνούς Οργανισμού Ατομικής Ενέργειας (ΙΑΕΑ) για την Ευρώπη και την Κεντρική Ασία. Η οργάνωση επίσης συντονίζει και εποπτέυεται το Εθνικό Πρόγραμμα Ελέγχου Ραδιενέργειας Περιβάλλοντος και συμμετέχει σε δράσεις της καταπολέμησης παράνομης διακίνησης ραδιενεργών υλικών.

## Διάρθρωση
Η διάρθρωση της αρχής έχει ως εξής:

* Γραφείο Προέδρου
* Διεύθυνση ρυθμιστικού ελέγχου, ασφάλειας και ακτινοπροστασίας

* Διεύθυνση αδειοδότησης και επιθεωρήσεων.
** Τμήμα προσωπικής δοσιμετρίας
** Τμήμα προσωπικής δοσιμετρίας
** Τμήμα ελέγχου ραδιενέργειας περιβάλλοντος

* Διεύθυνση έρευνας, ανάπτυξης και εκπαίδευσης

* Διεύθυνση διοίκησης και τεχνικής υποστήριξης
** Τμήμα Οικονομικών και Προμηθειών
** Τμήμα Προσωπικού και Διοίκησης
** Τμήμα τεχνικής υποστήριξης

* Γραφείο Μη Ιοντίζουσας Ακτινοβολίας
* Εργαστήριο Βαθμονόμησης Ιοντίζουσας Ακτινοβολίας

## Παραπομπές

## Εξωτερικοί σύνδεσμοι
* Επίσημη ιστοσελίδα

Κατηγορία:Ελληνικές ανεξάρτητες αρχές
Κατηγορία:Πυρηνική ενέργεια
Διοικητικά δικαστήρια στην Ελλάδα

Η **[[Ελλάδα]]**, ως μια χώρα που εφαρμόζει το αστικό δίκαιο, κατέχει διοικητικά δικαστήρια. Η ίδρυση των διοικητικών δικαστηρίων ανάγεται στο άρθρο 94 του Συντάγματος του 1975, όπως αναθεωρήθηκε το 2001. Τα **διοικητικά δικαστήρια** αποτελούνται από νομαρχιακά πρωτοδικεία, νομαρχιακά εφετεία και το Ανώτατο Διοικητικό Δικαστήριο που ονομάζεται **"[[Συμβούλιο της Επικρατείας (Ελλάδα)|Συμβούλιο της Επικρατείας]]"**.

Τα ελληνικά διοικητικά δικαστήρια έχουν δικαιοδοσία να λύσουν διαφορές ανάμεσα στο Κράτος και τους πολίτες. Οι πιο συνήθεις τύποι υποθέσεων που περνούν από τα διοικητικά δικαστήρια είναι φορολογικές υποθέσεις, περιπτώσεις κοινωνικής ασφάλειας, περιπτώσεις αδικοπρακτικής ευθύνης του Κράτους, περιπτώσεις παράνομης μετανάστευσης κλπ.

## Παραπομπές

Κατηγορία:Δικαστικές αρχές
Κέντρο Κράτησης Μεταναστών Παγανής

Το **κέντρο κράτησης μεταναστών Παγανής** είναι κέντρο κράτησης στο νησί της Λέσβου. Το κέντρο στεγάζει μετανάστες που φτάνουν στο έδαφος της Ελλάδας με βάρκες από την Τουρκία.

Σε μια ανακαινισμένη πρώην αποθήκη στη Λέσβο, το κέντρο σχεδιάστηκε να στεγάζει 300 άτομα, ωστόσο έφτανε να στεγάζει ακόμα και 1.200 μετανάστες κατά περιόδους, με αποτέλεσμα να ζουν υπό άθλιες συνθήκες. Στις 18 Αυγούστου 2009, 160 ανήλικοι πρόσφυγες που κρατούνταν σε ενιαίο χώρο και μοιράζονταν την ίδια τουαλέτα, ξεκίνησαν απεργία πείνας απαιτώντας την άμεση απελευθέρωσή τους.

Το φθινόπωρο του 2009 ο Αναπληρωτής Υπουργός Προστασίας του Πολίτη επισκέφθηκε το κέντρο κράτησης και το χαρακτήρισε «ανθρώπινη τραγωδία με συνθήκες απάνθρωπες, που θίγουν τον πυρήνα της ανθρώπινης αξιοπρέπειας». Μετά η ελληνική κυβέρνηση δεσμεύτηκε να κλείσει το Παγάνι και άλλα παρόμοια υπερπλήρη κέντρα κράτησης στα Ανατολικά Νησιά του Αιγαίου. Το κέντρο κράτησης έκλεισε για 20 μέρες τον Νοέμβριο του 2009. Τον Απρίλιο του 2010, οι κάτω αίθουσες ήταν κλειστές και λειτουργούσε μόνο ο πάνω όροφος, ενώ πλέον στέγαζε μόνο 30-40 άτομα.

## Παραπομπές


Κατηγορία:Προσφυγικοί οικισμοί και καταυλισμοί στην Ελλάδα
Όρελ Γκρίνφελντ

Ο **Όρελ Γκρίνφελντ** (*Orel Grinfeld,* 21 Αυγούστου 1981) είναι Ισραηλινός διαιτητής ποδοσφαίρου. Βρίσκεται στη λίστα διεθνών διαιτητών της FIFA από το 2012 και διαιτήτευσε τους πρώτους διεθνείς αγώνες του το Μάρτιο εκείνου του έτους, συμμετέχοντας σε δύο αγώνες του 1ου Ομίλου του Ευρωπαϊκού Πρωταθλήματος U17 του 2012. Από τότε συμμετέχει στο ανώτερο επίπεδο, κάνοντας το ντεμπούτο του στη φάση ομίλων του Γιουρόπα Λιγκ 2015-16. 

## Παραπομπές

## Εξωτερικοί σύνδεσμοι
* Προφίλ  στο WorldReferee.com 

Κατηγορία:Ισραηλινοί διαιτητές ποδοσφαίρου
Κατηγορία:Διαιτητές ΟΥΕΦΑ Γιουρόπα Λιγκ
Κατηγορία:Διαιτητές ΟΥΕΦΑ Τσάμπιονς Λιγκ
Χαγανάτο των Αβάρων

Το **Χαγανάτο των Αβάρων** ήταν ένα Αβαρικό νομαδικό κράτος που ιδρύθηκε το 535 από τον Μπαγιάν Α´ και διαλύθηκε από τους Φράγκους και τους Βούλγαρους το 810 ενώ όμως υπήρχαν Άβαροι μέχρι το 871. Το Χαγανάτο των Αβάρων, αρχικά δημιουργήθηκε στην περιοχή της Κριμαίας και της Ανατολικής Ευρώπης αλλά λόγω του κινδύνου των Ουράνιων Τούρκων μεταφέρθηκε προς τα Βαλκάνια και τον Δούναβη.

Το 535 με την ίδρυση του Χαγανάτου από τον Μπαγιάν Α´, κατάκτησαν πολλές Ουννικές ομάδες και τους Γήπαιδες αλλά ο κίνδυνος από τους Φράγκους και τους Ουράνιους Τούρκους γρήγορα φάνηκε. Ενώ το 558 οι Άβαροι με τους Βυζαντινούς εξαγόρασαν την ειρήνη, μεταφέρθηκαν στην Παννονία λόγω του κινδύνου των Ουράνιων Τούρκων. Το 568 οι Άβαροι κατέκτησαν την Δαλματία αποκόπτοντας την επικοινωνία της Βυζαντινής Αυτοκρατορίας με τις Βυζαντινές κτήσεις στην Ιταλική Χερσόνησο. Έτσι ξέσπασε ο Βυζαντινοαβαρικός πόλεμος του 570-574 όπου οι Άβαροι ηττήθηκαν σε κάποια μάχη στην Θράκη από τον αυτοκράτορα Ιουστίνο Β´ χάνοντας τα σύνορα στα νότια Βαλκάνια. Μετά από άλλη μια ήττα στις εκστρατείες του αυτοκράτορα Μαυρίκιου, σύναψαν ξανά ειρήνη το 598. Το 610 οι Άβαροι αποκτούν ελευθερία κινήσεων σε όλα τα Βαλκάνια. Το 626 μαζί με τους Πέρσες, πολιορκούν την Κωνσταντινούπολη αλλά το αποτέλεσμα ήταν μάταιο κι έτσι αποσύρθηκαν πίσω στην Παννονία. Το 810, οι Φράγκοι με τον Καρλομάγνο και η Πρώτη Βουλγαρική Αυτοκρατορία με τον Κρούμο κατατροπώνουν το Χαγανάτο των Αβάρων και μοιράζονται ανάλογα τα εδάφη. Ωστόσο μέχρι το 871 υπήρχαν πολλοί Άβαροι που από εκεί και πέρα διασκορπίστηκαν.

## Εδαφική δραστηριότητα των Αβάρων

Historical map of the Balkans around 582-612 AD.jpg|Το Χαγανάτο των Αβάρων περί το 582 - 612
Avar Kağanlığı.png|Το Χαγανάτο των Αβάρων περί το 620
Pontic steppe region around 650 AD.png|Το Χαγανάτο των Αβάρων περί το 650 (κόκκινο χρώμα)
Central and Eastern Europe around 700 AD.jpg|Το Χαγανάτο των Αβάρων περί το 700 (κόκκινο χρώμα)
Southeastern Europe, late 9th century.jpg|Το Χαγανάτο των Αβάρων περί το 850 (πορτοκάλι χρώμα) (Pannonian Duchy)


Κατηγορία:Άβαροι
Αρχαιολογικό Μουσείο Άρτας

Το **Αρχαιολογικό Μουσείο Άρτας** είναι μουσείο που βρίσκεται στην Άρτα της Ηπείρου. Ιδρύθηκε το 1973 ως **Αρχαιολογική συλλογή της Άρτας** και στεγαζόταν στην Εκκλησία της Παρηγορήτισσας του 13ου αιώνα. Η συλλογή έχει πλέον μεταφερθεί σε ένα ολοκαίνουργιο, ειδικά κατασκευασμένο μουσείο, το οποίο άνοιξε το 2009. Το νέο κτίριο του μουσείου βρίσκεται δίπλα στον ποταμό Άραχθο, κοντά στην ιστορική γέφυρα της Άρτας. 

## Εκθέματα
Ο όγκος της συλλογής περιλαμβάνει ανασκαφές από την αρχαία πόλη της Αμβρακίας, το σπήλαιο «Κουδουνότρυπα» και από αρκετές άλλες τοποθεσίες της Περιφερειακής ενότητας Άρτας. Αξιοσημείωτες είναι οι πολλές νεκρικές στήλες και ταφικές προσφορές από τα νεκροταφεία της αρχαίας Αμβρακίας. 

Η έκθεση περιλαμβάνει τρία κύρια τμήματα: τη δημόσια ζωή, τα νεκροταφεία και την ιδιωτική ζωή των Αμβρακιωτών, ενώ στην αρχή και στο τέλος της έκθεσης υπάρχουν μεμονωμένα μικρότερα τμήματα που καλύπτουν τη ίδρυση και την πτώση της Αμβρακίας, αντίστοιχα. 

Το μεγαλύτερο μέρος της συλλογής από την πόλη της Άρτας προέρχεται από ανασκαφές των δύο νεκροταφείων που στεγάζονται έξω από τα τείχη της αρχαίας πόλης της Αμβρακίας (ανατολικά και νοτιοδυτικά), από δημόσια κτίρια, όπως το μικρό και μεγάλο αρχαίο θέατρο, ο ναός του Απόλλωνα και το Πρυτανείο, σπίτια και άλλα ερείπια κτιρίων, καθώς και κεραμικά και άλλα εργαστήρια, που ανακαλύφθηκαν κατά την αρχαιολογική έρευνα. 

Η έκθεση του μουσείου εκτείνεται σε μεγάλη χρονική περίοδο, από την Παλαιολιθική έως τη Ρωμαϊκή περίοδο. Η πλειοψηφία των εκθεμάτων ανήκει στην Ελληνιστική περίοδο, μια περίοδο που συμπίπτει με την υψηλότερη οικονομική και πολιτική ανάπτυξη κατά την περίοδο ακμής της Αμβρακίας, οπότε η πόλη ήταν η πρωτεύουσα της Ηπείρου. 

## Παραπομπές


## Εξωτερικοί σύνδεσμοι
* Αρχαιολογικό Μουσείο Άρτας   
* Το Μουσείο στο δικτυακό τόπο του Υπουργείου Πολιτισμού και Τουρισμού 
* Το Μουσείο στο δικτυακό τόπο του Νομού Άρτας 
* Μουσεία στην Ελλάδα 

Κατηγορία:Άρτα
Αρτας
Μελινοφάγοι

δεξιά|μικρογραφία|Προσεγγιστική θέση των Μελανοφάγων
Οι **Μελινοφάγοι** είναι το όνομα μιας αρχαίας θρακικής φυλής. Αναφέρεται ότι πήραν το όνομά τους από τη μελίνη -είδος κέγχρου- που κατανάλωναν. Ζούσαν στη σημερινή ανατολική Θράκη, δυτικά της σημερινής Κωνσταντινούπολης.

## Παραπομπές


Κατηγορία:Αρχαίοι Θράκες
Μοναστήρι της Τίγκβα

Το **Μοναστήρι της Τίγκβα** της Κοίμησης της Θεοτόκου ( ) είναι ένα μεσαιωνικό Γεωργιανό Ορθόδοξο μοναστήρι που βρίσκεται στο ομώνυμο χωριό, στην κοιλάδα του ποταμού Προνις (γεωργιανά: ფრონის), σε υψόμετρο 840 μ. από το επίπεδο της θάλασσας, στο μχάρε Σίντα Κάρτλι στη Νότια Οσσετία, της οποίας η επικράτεια είναι επί του παρόντος αμφισβητούμενη. Η εκκλησία του μοναστηριού είναι θολωτή, βυζαντινού ρυθμού. Ιδρύθηκε από την Ταμάρ, την κόρη του βασιλιά Δαβίδ Δ' της Γεωργίας, όπως αναφέρεται σε μια Γεωργιανή επιγραφή του 1152. 

## Ιστορία
Το μοναστήρι της Τίγκβα, όπως αναφέρεται στα Γεωργιανά χρονικά,  χτίστηκε το 1152. Ιδρύτρια, ή *[[Κτήτωρ|κτήρωρ]]*, ήταν η Ταμάρ, η κόρη του Γεωργιανού βασιλιά Δαβίδ Δ' «του Κτίστη» και βασίλισσα του Σιρβάν, η οποία όταν χήρεψε έγινε καλόγρια στην μονή του Τίγκβα μέχρι του θανάτου της, το 1161.  

Στις αρχές του 18ου αιώνα, η κρίση στη Γεωργία άφησε το σημάδι της στο μοναστήρι: ο πρίγκιπας Βακχουστί,στην *Περιγραφή του Βασιλείου της Γεωργίας*, περιέγραψε το μοναστήρι της Τίγκβα ως «θολωτό, κομψό, όμορφα χτισμένο», αλλά «χωρίς ιερέα». 

Πολλά από τα βοηθητικά κτίρια που βρίσκονταν γύρω από την εκκλησία, που υπήρχαν στην εποχή του Βακχούστι, βρέθηκαν ερειπωμένα κατά την επίσκεψη της Κόμισσας Πρασκόβια Ουβάροβα το 1890.   Λίγο μετά, το ίδιο έτος, η εκκλησία επισκευάστηκε με τις ενέργειες του ιερέα Ζετγινίτζε, του Οίκου των Αμιρετζιμπί και των τοπικών αγροτών. 

## Αρχιτεκτονική
Το συγκρότημα κτιρίων του μοναστηριού περιβαλλόταν από οχυρωματικό τείχος και διέθετε καμπαναριό, κελάρι, ευκτήριο, και άλλες δομές. Είναι χτισμένο από λαξευμένες ερυθρές πέτρες, με πάχος τοίχων 1,20 μ. 

Η εκκλησία του μοναστηριού είναι σταυροειδής σε ορθογώνια βάση εξωτερικών διαστάσεων 14,5 x 24 μ. Οι εσωτερικές διαστάσεις του ναού είναι 16 x 12 μ. και το μέγιστο ύψος του 22 μ. Χαρακτηρίζεται από ασκητικό σχεδιασμό και έλλειψη διακοσμήσεων. Εσωτερικά, χωρίζεται στην Αγία Τράπεζα, την πρόθεση, το διακονικό και τρία κλίτη. Ο θόλος στηρίζεται στην Αγία Τράπεζα και σε δύο ελεύθερες κολόνες στα δυτικά. Το τύμπανό του είναι δωδεκαεδρικό με μακρόστενα παράθυρα. Στα δυτικά βρίσκεται ο νάρθηκας και το ψαλτήριο. Το εσωτερικό της εκκλησίας ήταν κάποτε τοιχογραφημένο, αλλά οι τοιχογραφίες τώρα είναι δυσδιάκριτες. 

Η εκκλησία έχει τρεις εισόδους, στα βόρεια, νότια και δυτικά.   Εξωτερικά είχε διακοσμήσεις στα παράθυρα και στην πόρτα.  

Πάνω από τη βόρεια πόρτα υπάρχει μια Γεωργιανή επιγραφή, που δημοσιεύθηκε για πρώτη φορά από τον Μαρί-Φελισιτέ Μπροσέ το 1851, και το ομοιοκαταληκτικό κείμενο της στα ασομταβρούλι αναφέρει την Ταμάρ, ως χορηγήτρια.  

Στα βορειοδυτικά της εκκλησίας υπήρχε ένα διώροφο παλάτι, χτισμένο για την Ταμάρ. 

## Παραπομπές


Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Διαγωνισμός Νέων Μουσικών Eurovision 2020

Ο **Διαγωνισμός Νέων Μουσικών Eurovision 2020** θα ήταν ο 20ος Διαγωνισμός Νέων Μουσικών Eurovision. Θα διεξαγόταν στην Πλατεία King Tomislav, στο Ζάγκρεμπ της Κροατίας, στις 21 Ιουνίου 2020, ώστε να συμπέσει με την Παγκόσμια Ημέρα Μουσικής. Θα ήταν η πρώτη φορά που η Κροατία θα φιλοξενούσε τον διαγωνισμό. 11 χώρες είχαν προγραμματίσει να συμμετέχουν.

Ο διαγωνισμός ακυρώθηκε λόγω της πανδημίας του κορονωιού COVID-19. 

## Τοποθεσία

left|thumb|Η Πλατεία King Tomislav, χώρος διεξαγωγής του διαγωνισμού.

### Επιλογή πόλης και χώρου διεξαγωγής
Μετά τη νίκη του Ρώσου Ivan Bessonov στον  στο Εδιμβούργο, ο εκτελεστικός επόπτης του διαγωνισμού, Jon Ola Sand είπε στο τηλεοπτικό κανάλι Russia-K, πως η EBU είναι "ανοιχτή" στην ιδέα η Ρωσία να φιλοξενήσει τον διαγωνισμό του 2020.

### Ανακοίνωση της πόλης διεξαγωγής
Στις 8 Ιουλίου 2019, η EBU ανακοίνωσε ότι ο διαγωνισμός του 2020 θα διεξαχθεί στο Ζάγκρεμπ της Κροατίας, στις 21 Ιουνίου 2020. Θα είναι η δεύτερη φορά που το Ζάγκρεμπ θα φιλοξενήσει κάποιον διαγωνισμό Eurovision, με την πρώτη να είναι ο Διαγωνισμός Τραγουδιού Eurovision το  (ως μέρος της Γιουγκοσλαβίας), αλλά θα είναι η πρώτη φορά που ο Διαγωνισμός Νέων Μουσικών Eurovision θα διεξαχθεί εκεί.

## Προσωρινή λίστα συμμετεχόντων
Οι παρακάτω χώρες έχουν εκφράσει το ενδιαφέρον τους να συμμετάσχουν στον διαγωνισμό:

## Άλλες χώρες
Για να μπορεί μια χώρα να συμμετέχει στον Διαγωνισμό Νέων Μουσικών Eurovision πρέπει να είναι ενεργό μέλος της Ευρωπαϊκής Ραδιοτηλεοπτικής Ένωσης (EBU). Είναι άγνωστο εάν η EBU είχε στείλει προσκλήσεις συμμετοχής και στα 56 ενεργά μέλη όπως κάνει στον Διαγωνισμό Τραγουδιού Eurovision και στον Παιδικό Διαγωνισμό Τραγουδιού Eurovision. Τα ενεργά μέλη της EBU που ακολουθούν έχουν ανακοινώσει τα παρακάτω σχετικά με τις αποφάσεις τους.

### Ενεργά μέλη της EBU
* – Τον Ιούλιο του 2019, η Ana María Bordás, αρχηγός των αποστολών της Ισπανίας στους διαγωνισμούς Eurovision, δήλωσε ότι είναι πολύ πιθανό η χώρα να συμμετάσχει στον διαγωνισμό, παρόλο που μια τελική απόφαση δεν έχει παρθεί ακόμα λόγω του ότι υπάρχει ακόμα χρόνος μέχρι την προθεσμία υποβολής συμμετοχής.

Οι παρακάτω χώρες συμμετείχαν στον διαγωνισμό το , αλλά δεν έχουν ανακοινώσει κάτι σχετικά με τη συμμετοχή τους το 2020:

*
*
*

*
*
*

*
*
*

*
*
*

*
*
*

## Δείτε επίσης
*Διαγωνισμός Τραγουδιού Eurovision 2020

## Παραπομπές


## Εξωτερικοί σύνδεσμοι

Κατηγορία:Eurovision
Εκκλησία του Σάμτσεβρισι

Η **Εκκλησία του Σάμτσεβρισι του Αγίου Γεωργίου** () είναι μια πρώιμη μεσαιωνική Γεωργιανή Ορθόδοξη εκκλησία στο χωριό Σάμτσεβρισι, στο Δήμο Καρέλι, στο μχάρε Σίντα Κάρτλι της Γεωργίας. H εκκλησία είναι ένα «ελεύθερο σταυροειδές» σχέδιο και χρονολογείται του πρώτου μισού του 7ου αιώνα. Πρόκειται για ένα Αμετακίνητο Μνημείο Πολιτιστικής Κληρονομιάς της Γεωργίας.  

## Τοποθεσία
Η εκκλησία του Σάμτσεβρισι είναι χτισμένη σε ένα χαμηλό λόφο στην αριστερή όχθη του ποταμού Τζάμα, στο ανατολικό άκρο του οροπεδίου μεταξύ των κοιλάδων Κύρος και Τζάμα. Λόγω της εξέχουσας θέσης της, η εκκλησία είναι ορατή από την εθνική οδό.  Κοντά στην εκκλησία υπάρχουν τα ερείπια του Φρούριου-Μοναστηριού του Σάμτσεβρισι.

## Ιστορία
Η εκκλησία του Σάμτσεβρισι χτίστηκε στις αρχές του 7ου αιώνα. 

Η εκκλησία φέρει δύο Γεωργιανές επιγραφές, γραμμένες στα μεσαιωνικά Γεωργιανά *[[Γεωργιανές γραφές|ασομταβρούλι]]*. Η πρώτη, στην ανατολική πρόσοψη, μνημονεύει την κατασκευή ενός υδάτινου καναλιού στο 20ο έτος βασιλείας του Κωνσταντίνου Γ ' της Αμπχαζίας, δηλαδή το 914. Η άλλη, στη νότια πρόσοψη, κάνει αναφορά στον τοπικό ευγενή, Μεραμπ Πανασκερτέλι, ο οποίος ανακαίνισε την εκκλησία στα τέλη του 15ου ή στις αρχές του 16ου αιώνα. 

Τον 16ο αιώνα, κοντά στην εκκλησία κατασκευάστηκε ένα μικρό μονολιθικό εκκλησάκι.

Το κτίριο υπέστη σοβαρές ζημιές από τον σεισμό της 8ης Μαΐου 1940 και το 1950-1953 αποκαταστάθηκε από Γεωργιανούς ειδικούς. 

## Αρχιτεκτονική
Η εκκλησία είναι μικρή, θολωτή, χτισμένη από λαξευμένα γκριζωπά-ερυθρωπά μπλοκ αμμόλιθων, με εξωτερικές διαστάσεις 9,6 × 8,8 μ, και ύψος που φτάνει τα 10,6 μ. Το σχέδιό της είναι  «ελεύθερο σταυροειδές», με πεταλοειδή αψίδα. Ο θόλος στηρίζεται σε οκταεδρικό τύμπανο, υποστηριζόμενο από τέσσερις μεγάλες και οκτώ μικρότερες κόγχες, και έχει δύο παράθυρα, στα ανατολικά και δυτικά. Η είσοδος στην εκκλησία είναι από τα νότια. 

## Παραπομπές

Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Στίβος στους Παναμερικανικούς Αγώνες 2019

Ο **[[στίβος]]** στους **[[Παναμερικανικοί Αγώνες 2019|Παναμερικανικούς Αγώνες 2019]]** στη Λίμα του Περού πραγματοποιείται από τις 28 Ιουλίου έως τις 11 Αυγούστου στο Στάδιο Στίβου, ενώ τα αγωνίσματα του μαραθωνίου και των βάδην πραγματοποιήθηκαν στο Πάρκο Κένεντι.

Το πρόγραμμα περιλαμβάνει 48 αγωνίσματα, 24 ανδρών και 24 γυναικών. Προστέθηκε το αγώνισμα των 50 χιλιομέτρων βάδην γυναικών, και έγινε η πρώτη φορά που τα αγωνίσματα των ανδρών και των γυναικών ήταν ίσα.

## Μετέχουσες χώρες

## Σύνοψη μεταλλίων

### Πίνακας μεταλλίων

### Άνδρες

### Γυναίκες

 Οι αθλητές που συμμετείχαν μόνο στις σειρές και πήραν μετάλλιο.
*  Η Αντρέσα ντε Μοράις της Βραζιλίας ήταν αρχικά στη δεύτερη θέση, αλλά αποκλείστηκε λόγω χρήσης απαγορευμένων ουσιών.

## Δείτε επίσης

* Στίβος στους Θερινούς Ολυμπιακούς Αγώνες 2020
* Στίβος στους Ευρωπαϊκούς Αγώνες 2019

## Παραπομπές




Κατηγορία:Στίβος
Όζντεμιρογλου Οσμάν Πασάς

Ο **Όζντεμιρογλου Οσμάν Πασάς** (Οθ. Τούρκικα:عثمان بن أوزديمير باشا) (Τούρκικα: *Özdemiroğlu Osman Paşa*,  1526 - 29 Οκτωβρίου 1585) ήταν Μεγάλος Βεζίρης της Οθωμανικής Αυτοκρατορίας από το 1584 μέχρι το 1585.

## Βιογραφία
Ο Οσμάν γεννήθηκε το 1526 στο Κάιρο, τμήμα του Εγιαλέτι της Αιγύπτου της Οθωμανικής Αυτοκρατορίας.

Διορίστηκε σε διάφορες θέσεις στην Αίγυπτο. Μετά το θάνατο του πατέρα του το 1561, ο Οσμάν συνέχισε ως διοικητής του Εγιαλέτι του Χαμπές για επτά χρόνια. Το 1569, διορίστηκε ως κυβερνήτης της Υεμένης και το 1573 ως διοικητής του Εγιαλέτι του Ντιγιάρμπακιρ.

Ενώ είναι στο Ντιγιάρμπακιρ, του ανατέθηκε να ενταχθεί στο στρατό κατά τη διάρκεια του Οθωμανικού-Σαφαβιδικού Πολέμου (1578-1590). Τα στρατεύματά του πάλεψαν καλά και συνέβαλαν πολύ στη νίκη κατά τη διάρκεια της μάχης του Τσιλντίρ. Το 1583 πολέμησε εναντίον ενός περσικού στρατού στο Μπαστεπέ, περιοχή στον Βόρειο Καύκασο (σύγχρονη Δημοκρατία του Νταγκεστάν της Ρωσίας), σε μια τριήμερη σύγκρουση που ονομάζεται Μάχη των Φακών (ονομάστηκε έτσι επειδή η μάχη συνεχίστηκε τη νύχτα).

Η επόμενη αποστολή του ήταν να εκθρονίσει τον Κριμαίο Χάνο Μεχμέτ Β΄ Γκιράϊ, ο οποίος ήταν αναξιόπιστος και ενθρόνισε ένα νέο Χάνο, ο οποίος ήταν επιτυχής. Στη συνέχεια, από την Κριμαία έφτασε στην Κωνσταντινούπολη, όπου τον επαίνεσε ο σουλτάνος Μουράτ Γ΄.

Στις 28 Μαΐου 1584, προάχθηκε σε Μεγάλος Βεζίρης, διατηρώντας επίσης τον τίτλο του ανώτατου διοικητή του στρατού. Την επόμενη χρονιά ήταν και πάλι στο μέτωπο της μάχης. Κατάκτησε το Ταμπρίζ, στο Δυτικό Ιράν. Ωστόσο, μερικές εβδομάδες αργότερα, στις 29 Οκτωβρίου 1585, αρρώστησε και πέθανε. Θάφτηκε στο Ντιγιάρμπακιρ.

## Παραπομπές

Κατηγορία:Μεγάλοι Βεζίρηδες
Κατηγορία:Οθωμανοί κυβερνήτες της Υεμένης
Μιχαλάκης Σαββίδης

Ο **Μιχαλάκης Σαββίδης** ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας.

## Βιογραφικά στοιχεία
Ο Μιχαλάκης Σαββίδης γεννήθηκε στη Λευκωσία το 1909. Ομιλούσε, πέρα από την ελληνική, την αγγλική και τη γαλλική γλώσσα. Σπούδασε εμπορικά και ήταν επιχειρηματίας.

Απεβίωσε το 1979.

## Πολιτική διαδρομή
Εξελέγη για πρώτη φορά βουλευτής στις πρώτες βουλευτικές εκλογές της Κύπρου (Βουλευτικές εκλογές 1960) στην Εκλογική Περιφέρεια Λευκωσίας με το Πατριωτικό Μέτωπο για την Α΄ Κοινοβουλευτική Περίοδο. Επανεξελέγη βουλευτής στις Βουλευτικές εκλογές του 1970 με το Ενιαίον Κόμμα για την Β΄ Κοινοβουλευτική Περίοδο.

Την περίοδο 1963-1979 ήταν πρόεδρος του Κυπριακού Εμπορικού και Βιομηχανικού Επιμελητηρίου.

## Παραπομπές

## Πηγές
*

Κατηγορία:Βουλευτές Λευκωσίας
Κατηγορία:Βουλευτές εκλεγμένοι με το Πατριωτικό Μέτωπο
Κατηγορία:Βουλευτές εκλεγμένοι με το Ενιαίο Κόμμα
Κατηγορία:Κύπριοι επιχειρηματίες
Κατηγορία:Βουλευτές Α΄ Κοινοβουλευτικής Περιόδου (Κύπρος)
Κατηγορία:Βουλευτές Β΄ Κοινοβουλευτικής Περιόδου (Κύπρος)
Ξάνθος Κληρίδης

Ο **Ξάνθος Κληρίδης** ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας.

## Βιογραφικά στοιχεία
Ο Ξάνθος Κληρίδης γεννήθηκε στη Λευκωσία το 1925. Πατέρας του ήταν ο Ιωάννης Κληρίδης και αδελφός του ο Γλαύκος Κληρίδης. Ομιλούσε, πέρα από την ελληνική, την αγγλική γλώσσα. Σπούδασε νομική στο Γκρέις Ιν και ήταν δικηγόρος.

Απεβίωσε στις 29 Οκτωβρίου 2001. Είχε ένα υιό.

## Πολιτική διαδρομή
Εξελέγη βουλευτής στις Βουλευτικές εκλογές του 1970 με το Ενιαίον Κόμμα για την Β΄ Κοινοβουλευτική Περίοδο. Ως βουλευτής, διετέλεσε πρόεδρος της Κοινοβουλευτικής Επιτροπής Εσωτερικών και Αμυντικών Υποθέσεων, μέλος της Κοινοβουλευτικής Επιτροπής Εργασίας και Κοινωνικών Ασφαλίσεων και μέλος της Κοινοβουλευτικής Επιτροπής Νομικών Υποθέσεων.

## Παραπομπές


## Πηγές
* 
* 

Κατηγορία:Βουλευτές Λευκωσίας
Κατηγορία:Βουλευτές εκλεγμένοι με το Ενιαίο Κόμμα
Κατηγορία:Κύπριοι δικηγόροι
Κατηγορία:Οικογένεια Κληρίδη
Κατηγορία:Βουλευτές Β΄ Κοινοβουλευτικής Περιόδου (Κύπρος)
Γαβριήλ Καλλονάς

Ο **Γαβριήλ Καλλονάς** (1724–1795) ήταν Έλληνας λόγιος και κληρικός.

## Βιογραφικά στοιχεία
Γεννήθηκε το 1724 στην Άνδρο. Φοίτησε αρχικά σε σχολή της Σμύρνης και στη συνέχεια στην Αθωνιάδα Σχολή. Διετέλεσε γραμματέας του Πατριάρχη Αλεξανδρείας Ματθαίου, ο οποίος ήταν συμπατριώτης και συγγενής του, και στη συνέχεια οικοδιδάσκαλος σε οικογένειες Φαναριωτών της Κωνσταντινούπολης. Αργότερα χρημάτισε εφημέριος σε ελληνικές κοινότητες της κεντρικής Ευρώπης, όπως αυτές στη Βιέννη, στην Πέστη και στο Ντιέντες της Ουγγαρίας. Έγραψε πληθώρα έργων, με παιδαγωγικό περιεχόμενο ως επί το πλείστον. Το σημαντικότερο εξ αυτών είναι το *Παιδαγωγία περιέχουσα πάνυ ωφελίμους νουθεσίας τε και οίον δη κανόνας περί του πώς δει ανατρέφεσθαι τα παιδία* το οποίο εκδόθηκε, μετά τον θάνατό του, το 1800 στη Βιέννη. Πέθανε το 1795 στο Ντιέντες της Ουγγαρίας.

## Παραπομπές


## Εξωτερικοί σύνδεσμοι
*Γαβριήλ Καλλονάς στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες κληρικοί
Κατηγορία:Έλληνες λόγιοι του 18ου αιώνα
Γεώργιος Ζαμπάς

Ο **Γεώργιος Ζαμπάς** ήταν Ελληνοκύπριος εκπαιδευτικός και πολιτικός. Διετέλεσε βουλευτής στην Εκλογική Περιφέρεια Λευκωσίας.

## Βιογραφικά στοιχεία
Ο Γεώργιος Ζαμπάς γεννήθηκε στην Κατωκοπιά το 1907. Ομιλούσε, πέρα από την ελληνική, την αγγλική και τη γαλλική γλώσσα. Σπούδασε μαθηματικά στο Εθνικό και Καποδιστριακό Πανεπιστήμιο Αθηνών την περίοδο 1925-1929. Εργάστηκε ως εκπαιδευτικός στην Κύπρο και ως επιθεωρητής μαθηματικών του Υπουργείου Παιδείας (1959-1968). Επιπλέον, είχε εργαστεί σαν καθηγητής στο Κάιρο και σε διάφορα σχολεία της Ελλάδα.

Το 1931 αναμείχθηκε στο κίνημα του 1931 (Οκτωβριανά) και λόγω αυτού καταδικάστηκε και φυλακίστηκε για έξι μήνες. 

Ήταν νυμφευμένος με την Πολυξένη Ζαμπά και είχε δύο υιούς.

Απεβίωσε στις 10 Ιανουαρίου 2004.

## Πολιτική διαδρομή
Εξελέγη βουλευτής στις Βουλευτικές εκλογές του 1970 με το Ενιαίον Κόμμα για την Β΄ Κοινοβουλευτική Περίοδο. Την περίοδο 1970-1976 διετέλεσε γραμματέας της βουλής. Επιπλέον, διετέλεσε πρόεδρος της Κοινοβουλευτικής Επιτροπής Παιδείας.

## Παραπομπές

## Πηγές
*
*

Κατηγορία:Βουλευτές Λευκωσίας
Κατηγορία:Βουλευτές εκλεγμένοι με το Ενιαίο Κόμμα
Κατηγορία:Κύπριοι εκπαιδευτικοί
Κατηγορία:Βουλευτές Β΄ Κοινοβουλευτικής Περιόδου (Κύπρος)
Συμμετοχή της Αργεντινής στους Παναμερικανικούς Αγώνες 2019

Η **[[Αργεντινή]]** θα συμμετέχει στους **[[Παναμερικανικοί Αγώνες 2019|Παναμερικανικούς Αγώνες 2019]]** στη Λίμα του Περού από τις 26 Ιουλίου μέχρι τις 11 Αυγούστου 2019.

## Παραπομπές


Αργεντινή
Κατηγορία:Αθλητισμός στην Αργεντινή
1922 (ταινία, 1978)

Το **"1922"** είναι ελληνική ιστορική, δραματική ταινία του 1978, σε σκηνοθεσία του Νίκου Κούνδουρου και παραγωγή του Ελληνικού Κέντρου Κινηματογράφου. Η αρχική πηγή του σεναρίου βασίστηκε στο μυθιστόρημα - αυτοβιογραφία του Ηλία Βενέζη, *[[Το Νούμερο 31328|Το νούμερο 31328]]*, με θέμα τη γενοκτονία των Ελλήνων της Μικράς Ασίας.

## Πλοκή
Η ταινία αφηγείται τη Μικρασιατική Καταστροφή και τη μαρτυρική πορεία των Ελλήνων της Μικράς Ασίας, μέσα από την προσωπική τραγωδία τριών προσώπων.

Η γυναίκα ενός εύπορου εμπόρου –η Λουκία–, μια δασκάλα –η Αντιγόνη– και ο Ηλίας –ένας δεκαεφτάχρονος μαθητής– προσπαθούν να επιβιώσουν ακολουθώντας τη φάλαγγα των αιχμαλώτων στα βάθη της Μικράς Ασίας, όπου καταφεύγουν μετά την καταστροφή της Σμύρνης. Η δασκάλα θα δολοφονηθεί από έναν Τούρκο, η γυναίκα του εμπόρου θα χάσει τα λογικά της και μόνο ο νεαρός θα καταφέρει να σωθεί.

## Βραβεία/Φεστιβάλ

* Η ταινία συμμετείχε στο 19ο Φεστιβάλ Κινηματογράφου Θεσσαλονίκης το 1978 και απέσπασε 8 βραβεία και μία τιμητική διάριση (στην Αντιγόνη Αμανίτου, για την ερμηνεία της).******
* Τέσσερα χρόνια αργότερα, το 1982, συμμετείχε στο Κινηματογραφικό Φεστιβάλ του Κέιπ Τάουν απέσπασε δύο βραβεία.

## Ηθοποιοί
* Αντιγόνη Αμανίτου - Λουκία
* Ζαχαρίας Ρόχας - Ηλίας******
* Βασίλης Κολοβός - σύζυγος Λουκίας
* Μπέττυ Βαλάση - χήρα
* Ελεονώρα Σταθοπούλου - Αντιγόνη
* Όλγα Τουρνάκη - μητέρα Ηλία
* Όλια Λαζαρίδου
* Νίκος Κάπιος - πατέρας Ηλία
* Βασίλης Λάγγος - Αλί Οσμάν
* Μηνάς Χατζησάββας
* Βάσος Ανδρονίδης
* Κατερίνα Γώγου - θεατρίνα
* Πέτρος Ζαρκάδης
* Μιχάλης Γιαννάτος - αιχμάλωτος
* Δημήτρης Κατσιμάνης - αιχμάλωτος των Τούρκων
* Γιώργος Χαραλαμπίδης
* Γρηγόρης Ντούνης
* Βασίλης Τσάγκλος
* Μαίρη Θηβαίου
* Γιάννης Ροζάκης
* Ντίνος Δουλγεράκης
* Κώστας Μπακάλης
* Μιχάλης Αγγελιδάκης
* Αφροδίτη Τζοβάνι
* Πάνος Αναστασόπουλος
* Γιώργος Οικονόμου
* Νίκος Τσαχιρίδης
* Παναγιώτης Μποτίνης
* Δημήτρης Κούκης
* Άλκης Παναγιωτίδης
* Τακ Οσμάν
* Παναγιώτης Καλδής
* Σταμάτης Τζελέπης
* Σταύρος Μερμύγκης
* Δημήτρης Καταλειφός
* Γιάννης Φακής
* Βασίλης Τσιμπίδης
* Τάσος Πολυχρονόπουλος
* Κυριάκος Ευθυμίου
* Γιώργος Μαγκλάρας
* Παρί Κοραχάϊ
* Τάσος Σιδέρης
* Δημήτρης Τζουμάκης
* Νίκος Ξάνθης
* Κώστας Κόκκινος
* Νίκος Κοκαλιός
* Κατερίνα Βανέζη
* Τάκης Θεοφανίδης
* Σταύρος Τσικουδάκης
* Δημήτρης Ουραϊλίδης
* Νίκος Ηλιόπουλος
* Στέφανος Παπαγεωργίου
* Νίκος Φρονιμόπουλος
* Νίνα Αβαταγγέλου
* Γιώργος Τρομάρας
* Απόστολος Σουγκλάκος
* Τάκης Χάλλας
* Νέντερ Αμπτντέλ
Η ταινία προβλήθηκε την περίοδο 1981-1982 και έκοψε 190.704 εισιτήρια, ενώ έφτασε στην 4η θέση ανάμεσα σε 45 ταινίες.

## Παραπομπές


## Εξωτερικοί σύνδεσμοι
*

Κατηγορία:Ταινίες του 1978
Κατηγορία:Βραβείο Καλύτερης Ταινίας στο Φεστιβάλ Κινηματογράφου Θεσσαλονίκης
Κατηγορία:Ελληνόφωνες ταινίες
Κατηγορία:Ταινίες βασισμένες σε ελληνικά μυθιστορήματα
Κατηγορία:Ελληνικές βιογραφικές ταινίες
Κατηγορία:Ταινίες σε σκηνοθεσία Νίκου Κούνδουρου
Κατηγορία:Ελληνικές ιστορικές ταινίες
Κατηγορία:Ελληνικές δραματικές ταινίες
Κατηγορία:Ελληνικές ταινίες της δεκαετίας 1970
Γκρεγκ Τάλλας

Ο **Γκρεγκ Τάλλας** (γεννημένος ως Γρηγόρης Θαλασσινός, Αθήνα, 25 Ιανουαρίου 1909 – Αθήνα, 1 Νοεμβρίου 1993) ήταν Έλληνας σκηνοθέτης.  

Σκηνοθέτησε ελληνικές και ξένες ταινίες.  

## Φιλμογραφία

### Ως σκηνοθέτης
* 1985: *Night Train to Terror*
* 1980: *Cataclysm* (έπαιξε ως Γκρεγκ Τάλλας)
* 1968: Κατάσκοποι στον Σαρωνικό
* 1967: Bikini Paradise
* 1965: *Marc Mato, agente S. 077*
* 1962: Κατηγορούμενος... ο έρως (έπαιξε ως Γκρεγκ Τάλλας)
* 1958: Απαγορευμένη αγάπη (έπαιξε ως Γκρεγκ Τάλλας)
* 1957: *Αγιούπα, το κορίτσι του κάμπου*
* 1953: Το ξυπόλητο τάγμα
* 1950: *Προϊστορικές Γυναίκες* (έπαιξε ως Γρηγόριος Γ. Τάλλας)
* 1949: *Σειρήνα της Ατλαντίδας* (έπαιξε ως Γκρεγκ Γ. Τάλλας)

## Παραστασιογραφία

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Εξωτερικοί σύνδεσμοι
* 

## Παραπομπές


Κατηγορία:Έλληνες σκηνοθέτες
Γιώργος Κατακουζηνός

Ο **Γιώργος Κατακουζηνός** (Αλεξάνδρεια, 1 Ιανουαρίου 1943 - Αθήνα, 13 Αυγούστου 2013) ήταν Έλληνας σκηνοθέτης και σεναριογράφος. 

Είναι γνωστός κυρίως για την ταινία *[[Άγγελος (ταινία)|Άγγελος]]* του 1982, η οποία ασχολήθηκε με το θέμα της ομοφυλοφιλίας. Η ταινία είναι εμπνευσμένη από ένα πραγματικό γεγονός που συνέβη λίγα χρόνια νωρίτερα. 

Η ταινία θεωρείται αρκετά τολμηρή για τις αρχές της δεκαετίας του 1980, επειδή η ομοφυλοφιλία ήταν κοινωνικό στίγμα στην ελληνική κοινωνία την εποχής. Κέρδισε τρία βραβεία στο φεστιβάλ κινηματογράφου Θεσσαλονίκης, ανάμεσά τους και το βραβείο καλύτερης ταινίας. Η δεύτερη ταινία του, *Απουσίες*, ασχολείται με την ελληνική αστική οικογένεια στις αρχές του 20ου αιώνα και κέρδισε βραβεία στο Διεθνές Φεστιβάλ Κινηματογράφου της Βαλένθιας. Η τρίτη ταινία του, *Ζωή*, είναι επίσης εμπνευσμένη από ένα πραγματικό έγκλημα που είχε συγκλονίσει το πανελλήνιο στα τέλη της δεκαετίας του 1980. Επίσης εργάστηκε στην ελληνική τηλεόραση.

## Φιλμογραφία
* Άγγελος (1982)
*Απουσίες (1987)
*Ζωή (1995)

## Εξωτερικοί σύνδεσμοι
* 

## Παραπομπές


Κατηγορία:Έλληνες σεναριογράφοι
Κατηγορία:Έλληνες σκηνοθέτες
Ηρακλής Χατζηηρακλέους

Ο **Ηρακλής Χατζηηρακλέους** ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Αμμοχώστου.

## Βιογραφικά στοιχεία
Ο Ηρακλής Χατζηηρακλέους γεννήθηκε στο Παραλίμνι το 1939. Ομιλούσε, πέρα από την ελληνική, την αγγλική γλώσσα. Την περίοδο 1973-1975 ήταν γενικός γραμματέας της Παγκύπριας Ένωσης Αγροτών.

Απεβίωσε το 1983.

## Πολιτική διαδρομή
Εξελέγη βουλευτής στις Βουλευτικές εκλογές του 1970 με την Προοδευτική Παράταξη για την Β΄ Κοινοβουλευτική Περίοδο. Το 1974 αποχώρησε από την Προοδευτική Παράταξη και συνέχισε ως ανεξάρτητος για το υπόλοιπο της θητείας του.

## Παραπομπές


## Πηγές
*

Κατηγορία:Βουλευτές Αμμοχώστου
Κατηγορία:Βουλευτές εκλεγμένοι με την Προοδευτική Παράταξη
Κατηγορία:Κύπριοι συνδικαλιστές
Κατηγορία:Βουλευτές Β΄ Κοινοβουλευτικής Περιόδου (Κύπρος)
Κώστας Χριστοδουλίδης

Ο **Κώστας Χριστοδουλίδης** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Αμμοχώστου.

## Βιογραφικά στοιχεία
Ο Κώστας Χριστοδουλίδης γεννήθηκε στον Άγιο Γεώργιο το 1920. Ομιλεί, πέρα από την ελληνική, την αγγλική γλώσσα. Ήταν λογιστής και συνδικαλιστής.

Απεβίωσε στις 25 Ιουνίου 2011 στο Μέλαθρον Αγωνιστών ΕΟΚΑ.

## Πολιτική διαδρομή
Εξελέγη για πρώτη φορά βουλευτής στις πρώτες βουλευτικές εκλογές της Κύπρου (Βουλευτικές εκλογές 1960) στην Εκλογική Περιφέρεια Αμμοχώστου με το Πατριωτικό Μέτωπο για την Α΄ Κοινοβουλευτική Περίοδο. Το 1962 αποχώρησε από την κοινοβουλευτική ομάδα του Πατριωτικού Μετώπου και συνέχισε ως ανεξάρτητος έως το 1970. Επανεξελέγη βουλευτής στις Βουλευτικές εκλογές του 1970 με την Προοδευτική Παράταξη για την Β΄ Κοινοβουλευτική Περίοδο. Το 1974 αποχώρησε από την κοινοβουλευτική ομάδα της Προοδευτικής Παράταξης και συνέχει ως ανεξάρτητος έως το 1976.

Την περίοδο 1982-1991 ήταν πρόεδρος της Επιτροπής Δημόσιας Υπηρεσίας.

## Παραπομπές


## Πηγές
* 

Κατηγορία:Βουλευτές Αμμοχώστου
Κατηγορία:Βουλευτές εκλεγμένοι με την Προοδευτική Παράταξη
Κατηγορία:Κύπριοι λογιστές
Κατηγορία:Κύπριοι συνδικαλιστές
Κατηγορία:Βουλευτές εκλεγμένοι με το Πατριωτικό Μέτωπο
Κατηγορία:Βουλευτές Α΄ Κοινοβουλευτικής Περιόδου (Κύπρος)
Κατηγορία:Βουλευτές Β΄ Κοινοβουλευτικής Περιόδου (Κύπρος)
TripAdvisor

μικρογραφία|Περίπτερο του TripAdvisor σε έκθεση στο Βερολίνο το 2014
Το **TripAdvisor Inc.** είναι μία εταιρία ταξιδιών και εστιατορίων που παρουσιάζει αναθεωρήσεις ταξιδιών και εστιατορίων, κρατήσεις καταλυμάτων και άλλο ταξιδιωτικό περιεχόμενο. Περιλαμβάνει επίσης διαδραστικά ταξιδιωτικά φόρουμ. Η εταιρεία ιδρύθηκε από τον Στίβεν Κάουφερ, ο οποίος είναι διευθύνων σύμβουλος της εταιρείας μέχρι σήμερα. Η εταιρεία ιδρύθηκε τον Φεβρουάριο του 2000.

## Περιγραφή
Ο όμιλος TripAdvisor Media Group λειτουργεί 25 ταξιδιωτικά εμπορικά σήματα όπως τα TripAdvisor, Airfarewatchdog, BookingBuddy, Citymaps, Cruise Critic, Family Vacation Critic, FlipKey, GateGuru, Holiday Lettings, Holiday Watchdog, Independent Traveler, Jetsetter, lafourchette, Niumba, OneTime, SeatGuru, SmarterTravel, Tingo, TravelPod, Tripbod, VacationHomeRentals, Viator, και VirtualTourist. Η TripAdvisor λειτουργεί ιστοσελίδες σε διεθνές επίπεδο.

## Παραπομπές


Κατηγορία:Ιστότοποι
Γεωργιανοί στην Ελλάδα

Οι **Γεωργιανοί στην [[Ελλάδα]]** αριθμούν περί τα 27.400 άτομα. Οι περισσότεροι από αυτούς κατοικούν στην Αθήνα, τη Θεσσαλονίκη και τη Κρήτη. Επίσης, η γεωργιανή κοινότητα είναι ομόθρησκη με τους Έλληνες, καθώς και τα δύο έθνη είναι Ορθόδοξα.

## Γνωστοί Γεωργιανοί της Ελλάδας
* Ιωάννης ο Ίβηρας
* Κάχι Καχιασβίλι
* Τάμτα
* Ηλίας Ηλιάδης
* Γκιόργκι Σερμαντίνι

## Παραπομπές

Κατηγορία:Πληθυσμιακές ομάδες της Ελλάδας
Jägermeister

Το **Jägermeister**, δηλαδή «ο άρχοντας των κυνηγών» είναι οινοπνευματώδες λικέρ  που είχε παρασκευάσει ο Κουρτ Μαστ στο Βολφενμπύτελ της Γερμανίας. Το σύμβολο πάνω στη φιάλη του Jägermeister, το ελάφι, δεν άλλαξε ποτέ από την πρώτη εμφιάλωση. Το Jägermeister βασίζεται σε μια συνταγή που αποτελεί μίξη με genever (γιουνίπερος) και βότανα, που δημιούργησε κοντά στο 1743 ο φαρμακοποιός Petrus Boonekamp. Μετά την παρασκευή του από τον Μαστ, για πρώτη φορά κυκλοφόρησε στη γερμανική αγορά το 1935 και έκτοτε έχει καθιερωθεί σε 108 χώρες, συνεχίζει όμως να παράγεται μόνο εκεί, στο ίδιο εργοστάσιο στο Βολφενμπύτελ.

## Εξωτερικές συνδέσεις
* Jägermeister 

Κατηγορία:Λικέρ
Ευρύαμπος

Ο **Ευρύαμπος** () ή **Ευρυάμπιο** (Εὐρύαμπίον) ήταν μια πόλη της Μαγνησίας, στην αρχαία Θεσσαλία.

Η τοποθεσία της πόλης είναι άγνωστη.

## Παραπομπές


Κατηγορία:Χαμένες αρχαίες πόλεις
Κατηγορία:Αρχαία Μαγνησία
Κατηγορία:Εγκαταλελειμμένοι οικισμοί στην Ελλάδα
Λαπαθούς

μικρογραφία|350x350εσ|Χάρτης που δείχνει την αρχαία Θεσσαλία. Ο Λαπαθούς εμφανίζεται επάνω, στο κέντρο.
Ο **Λαπαθούς** ήταν αρχαία ελληνική πόλη με φρούριο στο βόρειο τμήμα της αρχαίας Θεσσαλίας, πλησίον της Κοιλάδας των Τεμπών.

## Παραπομπές

Κατηγορία:Χαμένες αρχαίες πόλεις
Κατηγορία:Εγκαταλελειμμένοι οικισμοί στην Ελλάδα
Τσούκκα Αιτωλοακαρνανίας

*Για συνώνυμους οικισμούς στην Ελλάδα δείτε το λήμμα: [[Τσούκα]]*

Η **Τσούκκα** ή **Τσούκα** είναι πεδινό χωριό της Περιφερειακή Ενότητα Αιτωλοακαρνανίας σε υψόμετρο 100 μέτρα. Είναι κτισμένο ανατολικά του Αμβρακικού κόλπου σε απόσταση 14 χλμ. Β. από την Αμφιλοχία και 2,5 χλμ. Α.-ΝΑ. από το Ανοιξιάτικο. Δυτικά του χωριού περνάει η Ιόνια Οδός και η ΕΟ Αντιρρίου - Ιωαννίνων. Ως οικισμός αναφέρεται επίσημα για πρώτη φορά το 1928 ως *Τσούκα* να προσαρτάται στην τότε κοινότητα Πατιοπούλου, ενώ το 1997 στο ΦΕΚ 244Α - 04/12/1997 γράφεται ως Τσούκκα. Σύμφωνα με το σχέδιο Καλλικράτης ανήκει στην Τοπική Κοινότητα Ανοιξιάτικου που υπάγεται στη Δημοτική Ενότητα Αμφιλοχίας του Δήμου Αμφιλοχίας και σύμφωνα με την απογραφή του 2011 έχει πληθυσμό 36 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Αμφιλοχικό Άργος Αιτωλοακαρνανίας

*Για την αρχαία πόλη δείτε το λήμμα: [[Αμφιλοχικό Άργος]]*

Το **Αμφιλοχικό Άργος**, είναι πεδινό χωριό του δήμου Αμφιλοχίας στην Περιφερειακή Ενότητα Αιτωλοακαρνανίας. Σύμφωνα με την απογραφή του 2011 έχει πληθυσμό 127 κατοίκων.

## Γεωγραφία - Ιστορία
Το Αμφιλοχικό Άργος είναι κτισμένο σε υψόμετρο 60 μέτρων και βρίσκεται κοντά στις ανατολικές ακτές του Αμβρακικού κόλπου. Απέχει 9 χλμ. Β.-ΒΑ. από την Αμφιλοχία και στα δυτικά του χωριού περνάει η Ιόνια Οδός και η εθνική οδός Αγρινίου - Άρτας. Οφείλει το όνομά του στην αρχαία πόλη Αμφιλοχικό Άργος που υπήρξε η πρωτεύουσα του αρχαίου κράτους της Αμφιλοχίας και ερείπια της βρίσκονται στη θέση "Καινούριο" της περιοχής.

Ως ξεχωριστός οικισμός καταγράφεται επίσημα το 1981 να ανήκει στην τότε κοινότητα Αμπελακίου. Σύμφωνα με το σχέδιο Καλλικράτης, μαζί με το Αμπελάκι, τον Κάμπο, την Αριάδα και το Κεραμίδι αποτελούν την Τοπική Κοινότητα Αμπελακίου που ανήκει στη Δημοτική Ενότητα Αμφιλοχίας του Δήμου Αμφιλοχίας και σύμφωνα με την απογραφή του 2011 έχει πληθυσμό 127 κατοίκων.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Άκραι (Αιτωλία)

Οι **Άκραι** (απόδοση: Άκρες, ) ήταν πόλη της αρχαίας Αιτωλίας, στο δρόμο από τη Μετάπα προς την Κονόπη. Ο Στέφανος ο Βυζάντιος, την αποκαλεί εσφαλμένα ακαρνανική πόλη.

Η θέση της αρχαίας πόλης βρίσκεται στην ακρόπολη της σύγχρονης πόλης Παππαδάτες.

## Παραπομπές


Κατηγορία:Εγκαταλελειμμένοι οικισμοί στην Ελλάδα
Συμμετοχή των Ηνωμένων Πολιτειών στους Παναμερικανικούς Αγώνες 2019

Οι **[[Ηνωμένες Πολιτείες]]** θα συμμετέχουν στους **[[Παναμερικανικοί Αγώνες 2019|Παναμερικανικούς Αγώνες 2019]]** στη Λίμα του Περού από τις 26 Ιουλίου μέχρι τις 11 Αυγούστου 2019.

## Παραπομπές


Ηνωμένες Πολιτείες
Κατηγορία:Αθλητισμός στις Ηνωμένες Πολιτείες